**Vasas flora och fauna** on vuonna 2012 perustettu suomenruotsalainen Indie pop -yhtye, jonka jäseniä ovat Mattias Björkas, Tina Kärkinen ja Daniel Ventus. Vasas flora och faunan sanoitukset liittyvät usein Vaasan alueeseen ja murteeseen. Alun perin Vasas flora och fauna koostui Mattias Björkaksesta ja Iiris Viljasesta, mutta debyyttialbumin *Släkt med Lotta Svärd* levytyksen jälkeen Viljanen lähti yhtyeestä ja Björkas jatkoi projektia laulaja Tina Kärkisen ja pianisti Daniel Ventuksen kanssa.

Tausta
------

Vasas flora och fauna teki historiaa julkaistessaan kappaleet "Nog var han en vän" ja "Di tror int när jag säger" vuonna 2012. Tämä oli ensimmäinen kerta, kun vakavaa popmusiikkia oli tehty pohjanmaanruotsiksi. Kappaleet saivat myönteisen vastaanoton, ja albumi oli luonnollinen jatke aloitetulle projektille. Björkas oli aiemmin laulanut englanniksi ollessaan solistina yhtyeessä Cats on Fire. Yritettyään tehdä musiikkia monien vuosian ajan yleissuomenruotsiksi alkoi se sujua vasta Björkaksen alkaessa kirjoittaa murteella, jonka parissa hän oli kasvanut. Päätös kirjoittaa murteella vaikutti myös laulujen teemaan. *Släkt med Lotta Svärd* -debyyttialbumin ei ollut tarkoitus olla konseptialbumi, mutta sanoitukset keskittyivät kuitenkin Björkaksen nuoruuteen -- sekä maantieteellisesti hänen kotikaupunkiinsa Vaasaan että viittauksillaan 1990-luvun hardcore-punkiin ja straight edgeen, jotka rantautuivat Vaasaan Uumajasta.

Pohjanmaalaiset muusikot ovat perinteisesti laulaneet riikinruotsalaisella ääntämyksellä, ja murretta on käytetty huumorin ilmaisuvälineenä. Vasabladetin kulttuuritoimittaja Patrik Back korosti etäisyyttä ja perspektiiviä terveellisenä asiana ja spekuloi, että muusikkona huumoria on helpompi käyttää työkaluna, jos liikkuu päivittäin siinä ympäristössä, josta kirjoittaa.

Björkas varttui Gerbyn kaupunginosassa Vaasassa ja Viljanen Tölbyssä Vaasan ulkopuolella. 19-vuotiaana Björkas muutti Turkuun ja päätyi sitten Ruotsiin. Viljanen muutti Tukholmaan vuonna 2006.

Yhtyeen hajoaminen
------------------

Viljanen jätti projektin debyyttialbumin äänityksen jälkeen. Syy tähän on epäselvä. Toukokuussa 2015 Björkas kuvaili eroa avoimeksi haavaksi ja sanoi, että "hän [Viljanen] vain tajusi, ettei hän halunnut tehdä tätä enää". Yrittäessään ottaa yhteyttä Viljaseen *Svenska dagbladetin* kulttuuritoimittaja Adam Svanell sai vastaukseksi tekstiviestin: "Valitettavasti en voi vastata kysymyksiin, koska en ole enää mukana projektissa. Toivottavasti ymmärrät. Ystävällisin terveisin Iiris".

Björkas päätti jatkaa projektia laulaja Tina Kärkisen ja pianisti Daniel Ventuksen kanssa. Kärkinen kuului lyhyen aikaa Björkaksen englanninkieliseen Cats on Fire -yhtyeeseen.

Diskografia
-----------

### Släkt med Lotta Svärd

Vasas flora och faunan debyyttialbumi *Släkt med Lotta Svärd* julkaistiin 13. toukokuuta 2015. Albumia kehuivat sekä kriitikot että artistit, kuten Mattias Alkberg ja Jens Lekman. Albumin julkaisua juhlittiin täydellä ilmaiskonsertilla Scalateaternissa 28. toukokuuta. Lotta Svärd on Johan Ludvig Runebergin kirjoittaman Vänrikki Stoolin tarinoiden sisältämän runon päähenkilö.

#### Kappalelista

1. Gudförälder - 2:17
2. Om jag nånsin far till Jakobstad igen - 3:06
3. Prisma - 3:03
4. Leevi & The Leavings - 3:59
5. Inget att berätta just i kväll - 3:52
6. Nog var han en vän - 3:27
7. Släkt med Lotta Svärd - 3:19
8. Di tror int när jag säger - 3:50
9. Stängningsdax - 4:08
10. Varje lördag - 4:13
11. Åter till Avskyvärld - 3:56

### Veneziansk afton

Vasas flora och faunan toinen albumi *Veneziansk afton* julkaistiin 15. syyskuuta 2017. Albumin nimi viittaa venetsialaisiin, joka on perinteisesti Pohjanmaan maakunnan pohjoisosissa kesän jäähyväisiksi vietettävä juhla.

#### Kappalelista

1. Vi köper era gamla saker
2. Faros
3. Tesla vill int kom hit
4. Egnahemshus
5. Black Horse
6. Ni får gärna höra av er
7. Invasiv art
8. Min förtvivlan
9. Så hjärtans gärna
10. Ni kan int mena allvar
11. Här på er villa

### Strandgut

Vasas flora och faunan albumi *Strandgut* koostuu alun perin yhtyeen *Släkt med* *Lotta Svärd* ja *Veneziansk afton -*albumeilla julkaistujen 11 kappaleen saksankielisistä käännöksistä. Strandgut julkaistiin 23. marraskuuta 2018. Vasas flora och fauna oli jo parin vuoden ajan harkinnut kappaleidensa kääntämistä, ja idea toteutui *Veneziansk afton -*albumin nauhoituksen jälkeen yhtyeen keskusteltua asiasta uudelleen. Kappaleet käänsi kaksi ulkopuolista henkilöä yhteistyössä Vasas flora och faunan kanssa. Yhtyeen jäsenet eivät olleet opiskelleet saksaa.

#### Kappalelista

1. Leevi & The Leavings
2. Prisma
3. Tesla kommt nicht mehr her
4. Eine invasive art
5. Er war wohl ein Freund
6. Eigenheimhaus
7. Honda Monkey
8. Faros
9. Wir kaufen eure alten Sachen
10. Patronatin
11. Zapfenstreich

### Möte med skogsgardisterna

Vasas flora och faunan kolmas ruotsinkielinen albumi julkaistiin 18. huhtikuuta 2020. Albumin nimi viittaa metsäkaartiin, joka on nimitys Suomen armeijan rintamakarkureille, jotka piiloutuivat metsiin jatkosodan 1941–1944 aikana.

#### Kappalelista

1. Kajanaland
2. Vi borde ha stannat på Brändö
3. Ett juni-tåg
4. Livet genom ett fönster
5. Lassie
6. Du skulle inte förebrå mig
7. Årsdag i Köpenhamn
8. Totta på skator
9. Jenny W
10. Det som skulle ha hänt i fjol

Lähteet
-------

1. 1 2 3 4 5  Svanell, Adam: Blomstrande pop med rötterna i Vasa (Maksullinen artikkeli) *Svenska dagbladet*.  24.5.2015. Viitattu 2.6.2015. (ruotsiksi)
2. 1 2  Sundberg, Ari: Vasas flora och fauna har ny singel *Vasabladet*.  25.2.2015. Viitattu 2.6.2015. (ruotsiksi)
3. ↑  Sandelin, Petter: Den exotiska finlandssvensken *Svenska Yle*.  26.2.2015. Viitattu 7.1.2022. (ruotsiksi)
4. ↑  Mattila, Ilkka: Vaasalaislähtöinen Mattias Björkas tekee ruotsinkielistä indiepopia pohjalaismurteella – ruotsalaiset hurmaantuivat *HS.fi*.  4.6.2015. Viitattu 7.1.2022.
5. ↑  He va naa – va bra, Vasas flora och fauna  8. toukokuuta 2015. Vasabladet. Viitattu 12. kesäkuuta 2015. (ruotsiksi)
6. ↑  Årets bästa låt *7:an - Bloggen om musik, film och tv*.  19. huhtikuuta 2012. Folkbladet. Viitattu 2. kesäkuuta 2015. (ruotsiksi)
7. ↑  Iiris Viljanen i parken  24 juli 2013. Yle. Viitattu 2 juni 2015.
8. ↑  Kulturnyheterna träffar Vasas flora och fauna  11. toukokuuta 2015. SVT. Viitattu 2. kesäkuuta 2015. (ruotsiksi)
9. ↑  "När man sjunger på sitt modersmål öppnas dörrar"  20. toukokuuta 2015. Dagens Nyheter. Viitattu 12. kesäkuuta 2015. (ruotsiksi)
10. ↑  "Just nu är jag stinn av beröm"  3. kesäkuuta 2015. Vasabladet. Viitattu 12. kesäkuuta 2015. (ruotsiksi)
11. ↑  Ikväll firar fantastiska och hyllade...  28. toukokuuta 2015. Scalateatern på Facebook. Viitattu 2. kesäkuuta 2015. (ruotsiksi)
12. ↑  Veneziansk afton, nytt Album med Vasas flora och fauna (Sep 15) Startracks. Viitattu 23. marraskuuta 2018. (ruotsiksi)
13. 1 2  Vasas flora och fauna testar nya (tyska) vägar  22. marraskuuta 2018. Hufvudstadsbladet. Viitattu 23. marraskuuta 2018. (ruotsiksi)
14. ↑  Möte med skogsgardisterna by Vasas flora och fauna Startracks. Viitattu 17. helmikuuta 2021. (ruotsiksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: sv:Vasas flora och fauna